**SĒDES PROTOKOLA IZRAKSTS**

*Kokneses novada Kokneses pagastā*

2017.gada 25.oktobrī Nr.13

**8.3.**

**Par Bebru pagasta   mehanizācijas angāra  un zemes   iznomāšanu un  izsoles nolikuma apstiprināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( G.Rūtiņa)

ZIŅO: Dainis Vingris

Kokneses novada dome izskatīja iesniegumu ar lūgumu iznomāt Mehanizācijas angāru ar mērķi –lauksaimniecības tehnikas remontam.

Vecbebru tehnikuma kompleksa Mehanizācijas angārs ar platību 714,8 m2 un kadastra apzīmējumu 3246 006 0110 004 ar adresi “ Mehanizācijas angārs”, Vecbebri, Bebru pagasts, Kokneses novads, pašlaik netiek izmantots. Nomai nepieciešama angāra daļa ar platību 509,60 m2

Likuma „Par pašvaldībām” 14.panta otrās daļas 3.punktā ir noteikts, ka, lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu.

Saskaņā ar „ Publiskās personas finanšu līdzekļu un mantas izšķērdēšanas novēršanas likuma”, Ministru kabineta 2010.gada 8.jūnija noteikumiem Nr. 515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” un Ministru kabineta 2007.gada 30.oktobra noteikumiem Nr. 735 „ Noteikumi par publiskas personas zemes nomu” , kuru 5. punkts nosaka, ka ja iznomā apbūvētu zemesgabalu, uz kura atrodas publiskas personas ēkas (būves) zemes nomas un ēku (būvju) nomas līgumi slēdzami vienlaikus.

*Pašvaldības manta* ***var tikt iznomāta rakstveida vai mutiskā izsolē .***

Nomas maksa ēkai – angāram tiek noteikta saskaņā ar Ministru kabineta 2010.gada 8.jūnija noteikumiem Nr. 515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” ceturto nodaļu un Kokneses novada domes mantas vērtēšanas un objektu apsekošanas komisijas lēmumu, bet zemes zem ēkas un tai pieguļošajai teritorijai nomas līgums tiek slēgts ar ēkas nomas izsoles nosolītāju, nosakot zemei nomas maksu saskaņā ar Ministru kabineta 2007.gada 30.oktobra noteikumiem Nr. 735 .

Kokneses novada domes mantas vērtēšanas un objektu apsekošanas komisija 2017.gada 9.oktobrī ar lēmumu noteikusi Mehanizācijas angāram izsoles sākuma cenu 600,00 euro (seši simti euro 00 centi)

Pamatojoties uz Latvijas Republikas likuma „Par pašvaldībām” 21.panta pirmās daļas 27.punktu, „ Publiskās personas finanšu līdzekļu un mantas izšķērdēšanas novēršanas likuma” 61. panta pirmo, otro daļu**,** Ministru kabineta 2010.gada 8.jūnija noteikumiem Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”, Ministru kabineta 2007.gada 30.oktobra noteikumiem Nr. 735 „ Noteikumi par publiskas personas zemes nomu”, ņemot vērā Finanšu un attīstības pastāvīgās komitejas 18.10.2017. ieteikumu, atklāti balsojot, PAR 10 (Aigars Kalniņš, Dāvis Kalniņš, Pēteris Keišs, Rihards Krauklis, Henriks Ločmelis, Ivars Māliņš, , Edgars Mikāls, Gita Rūtiņa, Valdis Silovs, Dainis Vingris) , PRET-nav, ATTURAS- nav, Ilgonis Grunšteins, Jānis Krūmiņš balsojumā nepiedalās, Kokneses novada dome NOLEMJ

**1.Iznomāt** Kokneses novada domei piederošo neapdzīvojamo ēku – Vecbebru tehnikuma kompleksa “Mehanizācijas angāra” ( turpmāk tekstā –Objekts) daļu ar platību 509,60 m2 ar kadastra apzīmējumu 3246 006 0110 004 un adresi “ Mehanizācijas angārs”, Vecbebri, Bebru pagasts, Kokneses novads, uz 10 (desmit) gadiem.

**2.** Nomnieku noskaidrot mutiskā izsolē ar augšupejošu soli **2017. gada 21.novembrī plkst.10.00.**

3. Noteikt Objekta izsoles sākuma cenu - nomas maksu gadā 600,00 *euro* ( seši simti *euro* 00 *centi* ) plus nosolītais un plus pievienotās vērtības nodoklis.

4. Noteikt izsoles soli – 60,00 *euro* ( sešdesmit *euro*), kas ir 10% no izsoles sākuma cenas gadā.

5. Noteikt nomas Objekta izmantošanas mērķi – komercdarbība ar nosacījumiem, kas atrunāti izsoles noteikumos un nomas Līgumā ( 1.un 2. pielikums).

6. Apstiprināt nomas tiesību izsoles noteikumus un nomas līguma projektu ( 1.un 2. pielikums).

7. Noteikt, ka vienlaicīgi ar nosolītā Objekta nomas līgumu ar izsoles nosolītāju tiek slēgts zemes nomas līgums par zemesgabala zem ēkas un pieguļošo teritoriju , saskaņā ar zemes plānu 0,15 ha, kas ir daļa no zemesgabala ar kadastra apzīmējumu 32460060110. 8. Publicēt informāciju par izsoli pašvaldības mājas lapā [www.koknese.lv](http://www.koknese.lv) un izlikt Bebru pagasta pārvaldes telpās.

9. Izsoli veikt Kokneses novada domes Izsoles komisijai.

10. Kontroli par lēmuma izpildi uzdot domes izpilddirektoram Ilmāram Klaužam.

Sēdes vadītājs,

domes priekšsēdētājs ( *personiskais paraksts)* D.Vingris

IZRAKSTS PAREIZS

Kokneses novada domes sekretāre Dz.Krišāne

2017.gada 27.oktobrī